钦定古今图书集成/明伦汇编/宫闱典/第007卷 > 北周
## 钦定古今图书集成/明伦汇编/宫闱典/第007卷 > 北周

### 宣帝大象二年上阿史那氏尊号为太皇太后李氏为太帝太后

按《周书静帝本纪》，“大象二年夏五月庚戌，上天元上
皇太后尊号为太皇太后，天元圣皇太后为太帝太
后。”按《武帝阿史那皇后传》：“后，突厥木捍可汗俟斤
之女。高祖即位，许归后于帝。天和三年，高祖行亲迎
之礼。宣帝即位，尊为皇太后。大象元年，改为天元皇
太后。二年，又尊为天元上皇太后。宣帝崩，静帝尊为
太”皇太后。按《武帝李皇后传》，“后名娥姿，楚人也。于
谨平江陵，后家被籍没，至长安，太祖以后赐高祖，后
稍得亲幸。大象元年二月，改为天元帝太后。七月，又
尊为天皇太后。二年，尊为天元圣皇太后。宣帝崩，静
帝尊为太帝太后。”